bg ru ru hbs_cyr ky ky myv ky ky ky ky ky ru ky mhr mn ky ky ky tt ky ky ky ky ky ky ky ru ky ky ky ky kk ky ky ky ky ru ky ky kk ky ky ky ky ru ky ky ky ky ky ru ky ky ky ky ky ru ky ky ky ky ky ru ky en ky be ru ru ru ru ru ru ru bg ru ru ru ru ru ru ru ru ru ru ru ru ru ru
КР Эл артисти Гүлсүн Мамашевага
Биринчи эмес, көрсөң дагы миң ирет,
Бүткөн боюң ток ургандай дүрүлдөп.
Алда качан "сазда" жаткан тыгылып,
КР Эл артисти Шахра Талиповага
Сан көздөр тилсиз жалдырап,
КР Эл артисти, Токтогул атындагы мамлекеттик сыйлыктын лауреаты Роза Амановага
Жаңы аткан таңдай жайдагы,
Ар кимдин жетпейт дарманы.
Жан жок го эстеп эргибес,
Жай таппай жанын коерго,
Жашара түшөт чал дагы.
Бергеналы Базарбаев, "Чалкан" журналынын башкы редактору
Жолдубай Кайыповдун армандуу жазы
Жаз келген сайын Жолдубай Кайыповду эстейм. Ушул жаздын март айы аны алып кеткен. Арман, арман... Ошол башкесерлер Жолдубайга жолукпай калса не?! Ушул суроо мээмди эзе берет. Андан бери 19 жыл өтүптүр. Жигит өлбөс болсочу. Азыр арабызда болгондо Жолдубайы бар кыргыздын жашоосу чын эле башкача болмок...
1983-жыл, 29-март... Көктөн жылдыз учуп, жерден бир өмүр өчтү. Төгөрөгү төп келген диктор, алып баруучу, обончу жана аткаруучу Жолдубай Кайыпов уюшкан кылмышкерлердин кезектеги курмандыгы болду. Чыгармачылыгы гүлдөп, баралына толуп турган чагында элинин кабыргасын кайыштырып, мезгилсиз о дүйнө сапар тартты. Ошол каргашалуу кечте Жолдубай Кайыпов теледен чыгып, балдарына циркке бара жаткан. Жолдон эки жигит тосуп, диктор аларды машинасына салып жөнөйт. Анан... анан артында отурган бирөөсү муунтуп кирет... Муну кийин сотто кылмышкерлер өздөрү айтып беришкен. "Биз Жолдубай Кайыпов экенин билгенибизде өлтүрмөк эмеспиз, ким экенин документтерин өрттөп жатып билдик. Бизге машинасы керек болгон",- дешет. Алар дароо кармалбай, Жолдубайдан кийин да 2-3 кишини ушундай ыкма менен өлтүрүшкөн. Булар уюшкан мафия экен, арасында кыздар да болуп, кыздары кийинки кылмыш иштерине катышканы ачыкка чыгып, кийин жазаларын алып, атууга кетишкен. Ошентип канкорлордун колунан шейит кеткен Жолдубай Кайыпов жаштыгына карабай көп эмгек өтөп койгон эле. Ат-Башынын Жаңы-Күч айылынын кулуну (1946-жылы 11-августта төрөлгөн) жайлоодон билимге суусап түшүп, Ысык-Көл айыл чарба техникумун окуп бүттү. Ал эми Б.Бейшеналиева атындагы искусство институтун 1974-ж. бүткөн.
Эмгек жолун 1963-67-жылдары "Пограничник" колхозунда зоотехник болуп иштөөдөн баштады. 1965-73-жылдары Опера жана балет театрында солист, 1973-84-жылдары Кыргыз мамлекеттик телерадиокомитетинде диктор болуп иштеди. 1981-жылы жогорку категориядагы диктор болду. Совет доорундагы кыргыз телекөрсөтүүсүнүн түптөлүшүнө, өсүшүнө ошентип зор салымын кошту. Мукам үнү, келишимдүү өң-түсү экрандын ажарын ачып, ар бир үйдөн жарк этип, көптөгөн телеберүүлөрдү, айрыкча "Ыр кесени" кемелине келтире алып барды. "Атам менен энеме", "Мекеним", "Көл үстүндө", "Жашчылык", "Алгачкы кадам", "Кел бийлейли, ырдайлы" аттуу ырларын эл тамшанып укту. 70тей обон жаратып, мыкты аткаруучу катары да таанылды. Бирок, аттиң, али отуз жетиге чыгалек көп кырдуу талант элине дагы өтө арбын, албан-албан эмгек өтөмөк. Алпейим, жайдары мүнөз, тамашакөй Жолдубай жашоого бир башкача кумарланып, дагы узак-узак өмүр сүрмөк.
Жамал Сейдакматова, Кыргыз Эл артисти:
"Абышкам жымыңдап, неберелерим күдүңдөп жүрүшөт"
- Баарыбыз жакшы көргөн актриса эже 8-Март майрамын кандай тосот? Кандай белектерди күтөсүз?
- 8-Март керемет майрам эмеспи, биз көпкө күткөн жаз менен кошо келет. Мен табиятымдан чоң белек күткөн жан эмесмин. Кичине көпкө күткөн жаз айы менен кошо келет. Мага белек бербей эле көңүл буруп койсо да кубанам. Бүгүн неберелерим өздөрүнчө күдүңдөп сүрөт тартышып, бир нерселерди жасап жүрүшөт. Небере кызым болсо, мектептен "беш" деген баа алып келип кубандырам дейт. Абышкам деле кийимдеримдин чен өлчөмүн сурап жымыңдап, айтор, бала-чакамдын баары башкача, майрам камында.
Бүбүкан Досалиева, КР Президентинин алдындагы мамлекеттик сыйлык ыйгаруу комиссиясынын төрайымы:
"Мага арналып поэмалар, китептер жаралган"
- 8-Мартта кандай белек алганды жактырбайсыз?
- Мен белекти баасына же кооздугуна карата тандабайм, негизгиси кереги тие турган, сапаттуу белек болсо болду. Бирок эптеп-септеп "кутулуу" үчүн кооз кутуларга салынган, күнүмдүк тиричиликке пайдасы тийбей турган буюмдарды бергендерин жактырбайм. Белек алуунун дагы бир жакшы жагы белек берген адамдын алдында бааң канча экенин билип алсаң болот. Анткени адам баласынын психологиясы ушундай экен да, кимди канчага бааласа, ошого жараша белек берет.
- Жаз мезгилинде сүйүү тууралуу сүйлөшпөсөк болбос. Биринчи сүйүүңүз эсиңизде барбы?
- Ишенесиңби, менин жашоомдо чоң сүйүү деле болгон жок окшойт. Ошол себептен, атайын бирөөнү эскерип айтып бере албайм.
- Жаш кезиңизде артыңыздан жигиттер көп чуркап, көп кат алганыңызды угуп калдым эле…
- Каттарга сан жетпей калды го (күлүп). Каттарды айтасың да, мага арналып поэмалар, китептер жазылган.
Азамат Арапбаев, ЖК депутаты:
"Аялыма менден кымбат белек жок"
- Жаз майрамына карата жубайыңызды кандай белек менен сүйүнткөнү турасыз?
- Ага мен өзүм белекмин. Менден өткөн кымбат белек болушу мүмкүнбү?
- Келинчегиңизди кантип таап алдыңыз эле?
- Жубайым экөөбүздүн таанышуу тарыхыбыз өзүнчө эле романтика. Студент кезде Жалал-Абадда турган байкемдикине барсам, үйүндө бир жакшынакай кыз жүрөт. Мурда-кийин агамдын үйүнөн мындай кызды көргөн эмесмин. Көрөрүм менен жактырып, калдаңдап калдым. Өзү да жаркылдап, жагымдуу карап атты. Көрсө аны агам балдарына англис тилин үйрөтсүн дептир. Нурсауле кесиби боюнча англис тили мугалими. Ошентип, ортобузда сүйүү пайда болгон. Баш кошконубузга быйыл 14 жыл болду. Эки уул, эки кызыбыз бар.
"Трагедия жасагандын баары эркектер"
- Азыркы заманда эркек күчтүүбү же аял күчтүүбү?
- Мен негизи аял-эркек деп адамдарды бөлбөйм. Албетте, эркекке салыштырмалуу аялзаты назик жан. Бирок чыдамкай, кечиримдүү, ушунчалык көп жүктү моюндарына жүктөп алышат. Дүйнө жүзүндө трагедия жасагандар эркектер. Миң-миңдеген жашоо запкыларынан, азаптардан коргой албай аялзатын не бир булганч жолго түрткөн эркектер, биз баарына күнөөлүүбүз. Айыптуубуз.
- Сиз аялзатына кандай белек тартуулаганды жактырасыз?
- Биринчиден, жылуу сөз арнагым келет. Андан соң керектүүңдү алып ал деп акча карматам.
about | A Free CSS Template by RamblingSoul